OpenLLM-France/wikimedia huggingface dataset:
# Saltsjökvarn

Saltsjökvarn Suediako eraikin historiko bat da, Nacka udalerriko Danviken auzoan kokatua. Gaur egun bizitegi eremua bada ere, garai batean ehotze industria gunea izan zen.

## Historia

Saltsjökvarn Holmberg & Möller konpainiaren ekimenean du jatorria. Enpresa hau 1861 urtean sortu zen, Stockholm inguruko hainbat errotatan alea ehotzeko.
Hala ere, garapen tekniko eta komertzialak artezketa kontsumo-lekuan (Stockholm) kontzentratu beharra ekarri zuen. Hori dela eta, 1888an, Danvikengo Ospitaleak lursail bat erosi zuen, ospitaleko eraikin nagusiaren ekialdean. bertan lurrun bidezko errota-lantegi modernoa eraiki zen, 1890ean amaituz AW Bergström arkitektoaren zuzendaritzapean.
Lantegia Saltsjön itsasadarrean kokatu zen, Mälaren aintziraren sarreran, horregatik lantegi berriari Saltsjöqvarn izena eman zitzaion ("Gatz Errota"). Enpresa hainbat arlotan aitzindaria izan zen: 1909an errota-laborategi bat sortu zuten; 1916an, lurrun-energiatik energia elektrikora pasatu ziren; 1923an semola ehotzeko lantegia sortu zuten; 1923an, baita ere, mannagryn (gari-krema) fabrika eraiki zuten.
1970eko hamarkadara arte, lantegian hainbat eraikin berri egin ziren. Enpresa 1988an itxi zen; eta nahiz eta biltegi eta siloak eraitsi, bi eraikin (1890 eta 1923koak) kontserbatu dira.

## Errotaren osteko urteak

1996an, NCC eraikuntza enpresak Saltsjökvarnengo lurrak erosi zituen: eraikin handia, mannagrynskvarnen delakoa eta Danvikengo Ospitala . 2010era arte 450 etxebizitza eraiki ziren bertan; gaur egun, Saltsjökvarn auzo osoaren izendapena delarik.
Mannagrynskvarnen eraikina berritu eta bizitegi bihurtu da. Haren dorrea, esate baterako, sei solairuko etxebizitza bat da. Eraikin handiak Marina Tower hotela eta 20 bat apartamentu ditu. Danvikengo Ospitalea berritu eta birsaldua izan da, eta Parke Barroko delakoa du aurrean. Kaia Thorbjörn Anderson arkitekto paisajistak diseinatua da.

## Kanpo estekak

* Datuak: Q10660774
* Multimedia: Saltsjöqvarn / Q10660774
# Saltsa berde

Saltsa berde munduko zenbait sulkadaritzen saltsa da, Europan belarrekin eta Amerikan tomate berdearekin egiten dutena.
Hona hemen saltsa berde ezagunenak:
* Euskal Herrian, bereziki perrexil xehatu asko duen saltsa da eta batez ere arraina prestatzeko erabilia. Errezeta ezagunena legatza saltsa berdean da
* Italian salsa verde du izena. Zenbait saltsen izena da, ezagunena pesto izanik.
* Frantzian sauce verte du izena eta zazpi belarrez eta baratxuriz egiten dute.
* Alemanian grüne Soße eta zazpi belarrez egiten dute.
* Mexikon salsa verde du izena. Tipula, baratxuri, martorri, chile, gatz eta piperrekin ehoriko tomatez egiten dute.
* Argentinako chimichurri saltsa berde ere bada, perrexil eta olioz egina.

## Ikus, gainera

* Pil-pil saltsa

## Erreferentziak

* ↑ Harluxet Hiztegi Entziklopedikoa. Saltsa. .
* ↑ Bardají Mas, Teodoro. (1936). La cocina de ellas. Madril.
* ↑ Schick, Ingrid. (2010). Grüne Soße. Die besten Rezepte. Hanau: CoCon-Verlag ISBN 978-3-937774-45-9..
* ↑ Traditional preparation of Mexican salsa verde

## Kanpo estekak

* Datuak: Q699382
* Multimedia: Green sauce / Q699382
# Saltsa gazi-gozo

Saltsa gazi-gozoa fruitu garratza edo karamelu eta ozpina oinarri dituzten saltsak ditugu. Haragi, arrai edo barazkiekin erabiltzen dira normalean.
* Fruitu garratz-gozoa edo karamelu eta ozpina edo zuku garratzak+ saltsa kontzentratu bat+ontzeko elementuak

## Saltsa gazi gozoa burutzeko aholkuak

* Karamelua erabiliz gero oinarri moduan, kontuz kolore gehiegi hartu gabe, bestela zapore txarra hartuko bailuke.
* Basoko fruituak edo edozein marmelada garratzek balioko digu saltsa hauek prestatzeko.
* Barazki saltsa, haragi saltsa, tomate saltsa edo edozein saltsa kontzentratu erabili ahal izango dugu, elementu garratz eta gozoarekin nahasteko.
* Ontzeko garaian ere, ziapea, currya, jengibrea, limoi eta laranja azala, limoi edo laranja zukuak...

## Saltsa gazi gozoen erabilerak

Orokorrean, erretako haragien lagungarri, barazkiekin edo entsaladak ontzeko erabili izan dira.

## Saltsa gazi gozo ezagunak

* Curry saltsa
* Chutney saltsak
* Sagar saltsa
* Cumberland saltsa
* Laranja saltsa.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q2550606
* Multimedia: Sweet and sour sauce / Q2550606
# Saltsa bizkaitar

Saltsa bizkaitarra edo bizkaitar saltsa Bizkaian jaio zen saltsa gastronomiko bat da, osagai nagusitzat piper txorizeroa eta tipula dituena. Aukerakoak diren beste osagai batzuk berakatza, tomatea edo ogia dira.
Saltsa honen erabilera tradizionaletako bat bakailaoaren lagungarri gisa da, bakailaoa Bizkaiko erara prestatzeko.

## Prestaketa

Piper txorizero lehorrak, haziak eta txortena kenduta, uretan jarri eta irakin arte uzten dira sutan. Ondoren, koilara batekin barruko mamia erauzten zaie. Tipula xehe-xehe egin, nahi izanez gero berakatza ere gehitu, eta erregosten jartzen da oliotan, gorritu arte. Piperren mamia erantsi eta nahi bada, baita tomatea ere. Utzi dena su leunean ongi egin arte. Amaitzeko, pasatu nahastea puregailu edo irabiagailutik, saltsa leuna lortu arte.
Sueztitu tipula, kolorea hartu arte; aurretik, bota hidratatutako lukainka-txorizoak, eta sueztitu pixka bat; loditu irin pixka batekin, eta zopatu fumetarekin edo hondorekin, norbere gustuaren arabera, edo arrainekin, haragiekin, edo berdurekin erabili nahi den kontuan hartuta. Utzi irakiten minutu batzuetan. Txikitu eta bahetu.

### Errezeta

4 pertsonarentzat.

#### Osagaiak

* Oliba olio birjina: 75 ml.
* Baratxuria: 2 xerratu.
* Pipermin lehorra: Xerra 1.
* Tipula gorria: 1 kg lerrotan.
* Piper txorizeroa: 12 beratu eta mami xehatu.
* Tomatea natural birrindua: 100 ml.
* Ogi txigortua: 2 xerra.
* Salda zuria: 200 ml.
* Gatza.

#### Prestaketa

* Bezperatik piper txorizeroa txorten eta hazirik gabe ur epeletan beratzen jarri edo 5 minutuz egosi. Muturzorrotzarekin mamia karrakatuz kendu, xehatu eta gorde.
* Kazola zabal batean olioa baratxuri eta piperminarekin jarri su eztian. Baratxuria kolorea hartzen hasitakoan, pipermina kendu eta tipula gehitu, sua gutxitu eta kozinatu barazkia.
* Tipula konfitaturik dugunean, piper txorizeroaren mamia, tomate birrindua, ogi txigortua eta salda gehitu eta 30 minutuz dena batera hau ere su baxuan, kozinatzen eduki.
* Irabiagailua edo puregailua lehenik, eta iragazki txinotik pasa ondoren.

#### Oharrak

* Tomatea gehitzea aukerakoa da.
* Zaporea indartzeko, salda zuria edo hirugihar zatiak erabili izan dira.
* Saltsa irabiagailutik pasako bagenu, kolorea asko galduko luke. Beraz, kolorea mantentzeko puregailutik pasatzea egokiagoa da.

## Erabilerak

Bakailaoa Bizkaitar erara egiteko, barraskiloak, tripakiak, txerri hankak, muturrak edo beste edozein haragi edo arrainekin prestatzeko erabiltzen da. Baita kolorea edo zaporea beste saltsa batzuei emateko ere.

## Kanpo estekak

* Saltsa bizkaitarra sukaldean.com webgunean 2018-10-10ean kontsultatua
* Euskal gastronomiako errezetak.
* Datuak: Q3396229
* Multimedia: Pimiento choricero sauce / Q3396229
# Saltsa min

Saltsa mina (ingelesez: hot sauce) espeziatan aberatsa den saltsa bat da, maiz ongailu bezala erabiltzen dena, eta kasu batzuetan bustitzeko saltsa bezala. Saltsaren sentsazio mina honako hauek eragiten dute: kapsaizinak (piper minen konposatu aktiboa), piperinak (piperbeltzan dagoena) eta alizinak (baratxurian eta tipula gordinean dagoena); substantzia horiek azidotasun- eta bero-sentsazioa aktibatzen dute ioien kanalean nozizeptoreen gainean (minaren hartzaileak) hain zuzen ere.

## Erremedioak

Minaren arduraduna kapsaizina da: olio alkaloidea, eta, beraz, ingurune azidoetan, koipean edo alkoholean disolbagarria da.
Saltsa mingarri bat irenstearen ondorioak "beroegi" sentipen birtuala dira. Hori neurri batean konpondu daiteke esnea duten elikagaiak (esnekiak) hartzearekin. Substantzia alkalinoa izan arren, berez proteina bat du (kaseina), kapsaizinaren loturekin lotzen dena, neutralizatuz, edo edari alkoholdun indartsu bat (garagardoak ura du batez ere), edo elikagai koipetsu bat hartzearekin, hala nola gurina edo esne-gaina. Pertsona batzuek limoi fresko edo lima baten tomate zukuarekin (elikagai azidoak dira guztiak) jaisten dela aipatzen dute. Azukre pikortatuak zerbait arindu dezake. Janariekin jogurta zerbitzatzea, Indiako gastronomian egiten duten bezala, arriskutsua izanez gero ere lagungarria izan daiteke. Estimulazio mekanikoa ere lagungarria da.
Jendearen hasierako erreakzio naturalen aurka, ura edateak (edo freskagarri, garagardoa, edo eskueran izan ohi diren ia edari guztiak) erredura sentsazioa okertzen dute, kapsaizina olioa baita eta uretan okerrago disolbatzen baita. Erredura-efektu nagusia ur freskoarekin arintzen den bitartean, ur berak kapsaizina aho eta eztarri osoan banatzen du, eta horrek min handiagoa eragiten du.
Eskuak begira joan baino lehen erori den saltsa minetik garbitzean, edo, akatsen bat dela-eta, haur baten ahoan erortzen denean; komeni da ingurune azido bat erabiltzea, adibidez, limoi edo lima baten zukua (ozpina ere bai). Horrela, kapsaizina larruazaletik erabat ezabatzen dela ziurtatzen da. Hori garrantzitsua da; izan ere, ahoa eta ezpainak kaltetzeaz gain, kapsaizina oso narritagarria da muki-mintzetan edo beste eremu sentikor batzuetan, hala nola begietan, sudurrean eta genitaletan. Xaboia alkalinoa da, eta bere erabilerak ez du bermatzen kapsaizina osoa argitzea.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ Yang, Fan. (2017). «Understand spiciness: mechanism of TRPV1 channel activation by capsaicin» Protein & Cell 8 (3): 169–177. doi:10.1007/s13238-016-0353-7. PMID 28044278..
* ↑ Nasrawi, Christina Wu; Pangborn, Rose Marie. (1990eko apirila). «Temporal effectiveness of mouth-rinsing on capsaicin mouth-burn» Physiology & Behavior 47 (4): 617–623. doi:10.1016/0031-9384(90)90067-E. PMID 2385629..

## Kanpo estekak

* Datuak: Q522171
* Multimedia: Hot sauce / Q522171
# Saltsamendi

Saltsamendi Gipuzkoako Debabarrena eskualdeko mendi bat da. Itziar herria eta Andutz eta Lizarreta mendien artean dago. 590 metroko garaiera du. Deba udalerriaren lursailetan dago.
Mendi honetara igotzeko ohiko abiapuntuak Itziar, Endoia eta Deba dira.
Ipar-hego norantzan luzatzen den Izarraitzeko mendilerroaren burua da. Hegoalderago, Urrutzuko lepoaz lotuta, Saltsamendi izeneko beste tontor bat gailentzen da, metro gutxiko aldearekin, 599 metrorekin. Zailtasunik gabeko kilometro bat dago bien tartean, larre eta arkaitzen artean. Aipagarria da ekialdeko isurialdea estaltzen duen artadia, PR atsegin batek zeharkatzen duena, tontorrez tontor ibili eta basoan barrena itzuli nahi izanez gero.

## Kanpo estekak

* Datuak: Q31187709
* Multimedia: Saltsamendi (Deba) / Q31187709
# Sagra (Marina Alta)

Sagra Valentziako Erkidegoko udalerria da, Marina Alta eskualdean eta Alacanteko probintzian kokatua.
2009ko urtarrilaren 1eko erroldaren arabera 444 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1995214
* Multimedia: Sagra / Q1995214
# Sagogn

Sagogn Suitzako udalerria da. Grisonia kantonamenduan dago, Surselva Region $^{(en)}$ barrutian. 2014an 719 biztanle zituen 6,92 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65684
* Multimedia: Sagogn / Q65684
Castrisch $^{(en)}$ Falera Laax Schluein Valendas $^{(en)}$ Versam $^{(en)}$ Flims
# Sagittarius A Ekialdea

Sagittarius A Ekialdea (Sgr A E bezala laburtua) Sagittarius konstelazioan dagoen supernoba hondar bat da (J2000 koordenatuak: igoera zuzena 17$^o$ 45$^m$ 47$^s$, deklinazioa -29º 04' 36,43"). Gure galaxiako erdigunean dago, Sagittarius A irratiturrian.
X Izpiko Chandra Behatokiak Sagittarius A Ekialdearen estalkian gas bero kontzentratua aurkitu du. Gas hau elementu astunetan aberastua dago, gure eguzkiak baino lau aldiz kaltzio eta burdinarekin, objektu honen supernoba hondar izaera berretsiz.
Sagittarius A Ekialdeak duen energia eta tamainako egitura bat sortzeko supernoba arrunt bat baino 50 eta 100 aldiz bitartean energetikoagoa den gertakari bat beharko litzatekeenez, Sagittarius A*ra gehiegi hurbiltzeagatik gertatutako konpresio baten ondorioz eztanda egindako izar batek sortutakoa dela iradoki da.
Sagittarius A Ekialdea oso interesgarria da erdigune galaktikoan dagoen zulo beltz supermasibotik hain gertu egotearen ondorioz. Sagittarius A Ekialdea eta Sagittarius A*ren arteko elkartearen azterketak, gainontzeko unibertsoan zulo beltz eta supernoba hondarren arteko harremana ezagutzeko balioko duela espero da.

## Kanpo estekak

* Datuak: Q3461420
* Multimedia: Sagittarius A East / Q3461420
# Sagliano Micca

Sagliano Micca Italiako udalerri bat da. Biellako probintzian kokatuta dago, Piemonte eskualdean. 1.544 biztanle ditu, 14,61 kilometro koadroko azaleran banatuta.

## Mugakideak

Sagliano Miccak honako udalerri hauekin egiten du muga:
Andorno Micca Fontainemore Gaby Issime Piedicavallo Pralungo Rosazza Campiglia Cervo Tollegno Biella Tavigliano Veglio Miagliano

## Kanpo estekak

* Datuak: Q18156
* Multimedia: Sagliano Micca / Q18156
# Sagra

Sagra esanahi desberdineko hainbat gauza izan daiteke:
* Sagra, Alacanteko probintziako udalerria.
* Cubas de la Sagra , Madrilgo Erkidegoko udalerria.
* Villaseca de la Sagra , Toledoko probintziako udalerria.
* Numancia de la Sagra , Toledoko probintziako udalerria.
* Alameda de la Sagra , Toledoko probintziako udalerria.
* Cabañas de la Sagra , Toledoko probintziako udalerria.
* Villaluenga de la Sagra , Toledoko probintziako udalerria.
* La Sagra, Toledoko probintziako eskualdearen izena.
# Sagna

Sagna Errumaniako udalerri bat da, Neamț konderrian. 3.975 biztanle ditu, 54,49 kilometro koadroko azaleran banatuta.

## Herriak

Udalerrian honako herriak daude:
Sagna $^{(en)}$ Luțca $^{(en)}$ Vulpășești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q3878823
# Sago

Sagoa zenbait palmondotako zurtoinetik ateratako almidoi jangarria da, bereziki Metroxylon sagu espeziearena. Oinarrizko elikagai garrantzitsua da Ginea Berriko eta Moluketako herrientzat, eta saksak, rabia eta sagu izenekin ere ezaguna da.

## Erabilpen gastronomikoa

Asiako hego-ekialdetik Europara eta Ipar Amerikara hedatu da sukaldaritzarao haren erabilera: ekoizpen komertziala Indonesiatik eta Malaysiatik dator.
Produktua "perla" gisa gordetzen da ondoen kontsumorako, almidoizko agregatu txiki biribilduak, hein batean berotuz gelatinatuak. Sago perlak urarekin, esnearekin eta azukrearekin irakin daitezke, ahi gozo bat egiteko. Perla horiek beste jatorri bateko almidoi perlatuen antzekoak dira: manioka-almidoia (tapioka) oso antzekoa da, eta tapioka erabiltzen den plateretan ere sagoa berdin erabil daiteke.

## Erreferentziak

* ↑ Karim, A. A.. Starch from the Sago (Metroxylon sagu) Palm Tree—Properties, Prospects, and Challenges as a New Industrial Source for Food and Other Uses. doi:10.1111/j.1541-4337.2008.00042.x..
* ↑ Sago Pudding with Palm Sugar (Sago Gula Melaka). .

## Kanpo estekak

* Datuak: Q218778
* Multimedia: Sago / Q218778
# San Vicente de la Barquerako gaztelua

San Vicente de la Barquerako gaztelua Espainiako Kantabria autonomia erkidegoko izen bereko udalerriko alde zaharrean dagoen gotorleku bat da. Alfontso I.a Asturietakoaren birpopulaketaren garaian eraikia, 1949an Bien de Interés Cultural izendatu zuten.

## Kanpo estekak

* Datuak: Q8342544
* Multimedia: Castle of San Vicente de la Barquera / Q8342544
# San Vicente del Palacio

    Artikulu hau Tierra de Medinako udalerriari buruzkoa da; beste esanahietarako, ikus «San Vicente».
San Vicente del Palacio Valladolideko udalerria da, Tierra de Medina eskualdean dagoena.
2009ko urtarrilaren 1eko erroldaren arabera 220 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1908571
* Multimedia: San Vicente del Palacio / Q1908571
# San Vicente de la Barquerako geltokia

San Vicente de la Barquera Espainiako Kantabriako probintziako tren geltoki bat da, San Vicente de la Barquera udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Oviedo — Santander

## Zerbitzuak

Renfe Feve
 Zerbitzua  Hasiera  Ibilbidea  Amaiera ⁠
R2Oviedo/UviéuCualloto • el Berron • la Pola Siero • Lieres • Nava • Ḥuentesanta • Cecea • Carancos • Pintueles • l'Infiestu–Geltokia • Viḷḷamayor • Sebares • Sotu Dueñes • Ozanes • Policlínico • les Arriondes • Ḥuentes • Toraño • Cueves • Llovio • Ribeseya • Camangu • Belmonte • Nueva • Villaḥormes • Posada • Valmori • Celoriu • Po • Llanes • San Roque l'Acebal • Vidiago • Pendueles • Colombres • Unquera • Pesues • San Vicente de la Barquera • el Barcenal • Roiz • Treceño • Cabezon de la Sal • Puente San Miguel • Torrelavega–ErdiaSantander :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q18602056
# San Vicente zinema

    Artikulu hau Bilboko zinemari buruzkoa da; beste esanahietarako, ikus «San Vicente».
San Vicente zinema izen bereko Bilboko kalean zegoen zinema da, San Bizente elizaren ondoan Abando barrutian, hiriaren erdigunetik gertu.

## Ezaugarriak

1990eko hamarkadan ateak itxi eta Bilboko euskaltzale batek erosi eta eraberritu ondoren, 1995eko abenduaren 15ean Bilboko Kafe Antzokia zabaldu zen. Kafe Antzokiaren eraberritze lanetan, zinemako aulkiak kendu eta bi solairuko erabilera anitzeko gunea sortu zen.

## Ikus, gainera

* Bilboko zinemen zerrenda

## Kanpo estekak

* Kafe Antzokiaren webgunea.
* Datuak: Q12266949
# San Vicente de la Barquerako Bandera

San Vicente de la Barquerako Bandera 2010. hamarkadan Kantabriako San Vicente de la Barquera herrian jokatu zen arraun estropada da.
Beteranoen mailako estropadak ibilbide luzeagoa izan zuen.

## Aurreko estropadak

Hiru estropada solte antolatu izan ziren aurretik.
| Urtea | Irabazlea | Bigarrena | Hirugarrena |
| 1983 | Pedreña | Isuntza | Fortuna |
| 1995 | Ciudad de Santander | Camargo | Pedreña |
| 2008 | Astillero | La Maruca | Colindres |

## San Vicente de La Barquerako Bandera

| Urtea | Irabazlea | Bigarrena | Hirugarrena |
| 2011 | Luanco | Suances | Santander |
| 2012 | San Pedro B | Luanco | Camargo |
| 2013 | Luanco | ? | ? |
| 2014 | Pedreña | Castropol | ? |

## Beteranoen Bandera

| Urtea | Irabazlea | Bigarrena | Hirugarrena |
| 2011 | Pontejos | ? | ? |
| 2012 | Barquereño | ? | ? |
| 2013 | Pontejos | Barquereño | Getxo |
| 2014 | Plentzia | Getxo | Barquereño |
| 2015 | Getxo | Plentzia | Pontejos |
| 2016 | Getxo | Plentzia | Zumaia |
| 2017 | Plentzia | Getxo | Pontejos |
| 2018 | Getxo | Badok 13 | Plentzia |
| 2019 | Badok 13 | Fortuna | Getxo |

## Kanpo estekak

* Traineras.es webguneko informazioa
* Datuak: Q120070303
# San Vicente de la Cabeza

    Artikulu hau Alisteko udalerriari buruzkoa da; beste esanahietarako, ikus «San Vicente».
San Vicente de la Cabeza Zamorako probintziako mendebaldean dagoen udalerria da, Alisteko eskualdean kokatuta dagoena. 4 herrik osatzen dute.
2008ko urtarrilaren 1eko erroldaren arabera 498 biztanle zituen.

## Herriak

* Bercianos de Aliste.
* Campogrande de Aliste.
* Palazuelo de las Cuevas.
* San Vicente.

## Kultura

Bercianos de Alisten orain dela bost mendetik Aste Santua ospatzeko daukaten modu bereziak oihartzuna eduki du eskualde eta probintziatik kanpo. Izan ere, azken urteotan turista eta bisitari ugari erakartzen ditu eta "eskualdeko interes turistiko"-tzat hartzeko eskatu izan dute.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* (Gaztelaniaz)"Bercianos de Aliste: Un ejemplo de religiosidad popular (Tradición a las puertas del siglo XXI)"
* Datuak: Q1766453
* Multimedia: San Vicente de la Cabeza / Q1766453
# San Vicente del Valle

    Artikulu hau Montes de Ocako udalerriari buruzkoa da; beste esanahietarako, ikus «San Vicente».
San Vicente del Valle Burgosko udalerria da, Montes de Oca eskualdean dagoena.
2008ko urtarrilaren 1eko erroldaren arabera 41 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1641308
* Multimedia: San Vicente del Valle / Q1641308
# San Vicente uhartea (A Coruña)

San Vicente uhartea, Espainiako A Coruñako probintziako Ortigueirako itsasadarran dagoen uharte bat da, Galiziako Ortigueira udalerriko Luama parrokian. 1,3 hektareako azalera du.

## Kanpo estekak

* Datuak: Q11683885
* Multimedia: Illa de San Vicente / Q11683885
# Saint-Martin-lès-Langres

Saint-Martin-lès-Langres Frantziako udalerria da, Marne Garaia departamenduan dagoena, Ekialde Handia eskualdean. 2013an 71 biztanle zituen.

## Demografia
### Biztanleria

2007an Saint-Martin-lès-Langres udalerrian erroldatutako biztanleak 71 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 29 familiaren etxebizitza nagusia ziren, 6 bigarren erresidentzia ziren eta 6 hutsik zeuden. 38 etxeak ziren eta 3 apartamentuak ziren. 29 etxebizitza nagusietatik 20 bere jabearen bizilekua ziren eta 9 alokairuan okupaturik zeuden; 1ek bi gela zituen, 4 etxek hiru zituzten, 7 etxek lau zituzten eta 17 etxek bost zituzten. 23 etxek euren parking plaza propioa zuten azpian. 8 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Martin-lès-Langres udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 4 |
| 0 | 70-74 | 0 |
| 4 | 65-69 | 0 |
| 0 | 60-64 | 0 |
| 8 | 55-59 | 0 |
| 4 | 50-54 | 4 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 4 | 30-34 | 0 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 48 ziren, horien artean 37 aktiboak ziren eta 11 inaktiboak ziren. 37 pertsona aktiboetatik 35 lanean zeuden (19 gizon eta 16 emakume) eta 2 langabezian zeuden (1 gizon eta 1 emakume). 11 pertsona inaktiboetatik 4 erretiraturik zeuden, 5 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q691051
* Multimedia: Saint-Martin-lès-Langres / Q691051